A 4.z osztály informatika tananyaga a 2011/2012-es tanévben.

A tanév eddig eltelt időszakában a NAT fejlesztési területei közül az *Informatikai eszközök használata* és az *Infokommunikáció* volt az anyagunk. Most az *Informatika alkalmazói ismeretek*et fejlesztjük.

Az első félévben diákjaim először a gépterem rendjével, a gépek bekapcsolásával és a hálózatba jelentkezés menetével ismerkedtek meg. Majd 3 órán át gyakoroltuk az egér és billentyűzet használatát, mert ezen a téren eltérő előismeretekkel érkeznek a 4. osztályba.

Ezután logikai játékok használatával játékosan tanultuk a számítógép kezelését. A start menüből indítottunk böngésző programot, megtanultuk használni az internet explorer-t. Tematikus és kulcsszavas keresést is alkalmaztunk a játékok megkereséséhez.

Most kezdünk el foglalkozni a Paint.Net-tel.